Glacio

Glacio esas frostita aquo, senkolora kristalatra solido.

En glacio la forta, direcionala hidrogen-ligi produktas strukturo kun multa spaco inter la molekuli. Do glacio esas min densa kam aquo e flotacas sur ol.

Dissolvita substanci diminutas la frosto-punto di aquo; exemple, mar-aquo frostas ye -2C cirkume.

Glacio havas tre poka friciono, e rapida sporti quale glaci-hokio ludesas sur ol. Tamen, glacioza stradi esas danjeroza. Glacio depozita sur la ali di aviono impedas elevo.

Videz anke glaciero, grelo, glaci-epoki, glaci-amasego, nivo.

Kategorio:Aquo